text: أطلقنا على المشروع اسم “Pay Less Get More” (ادفع أقل واحصل على أكثر)، وقد انضمت إلى المشروع حتى الآن 30 مصلحة، التي تلبي تقريباً كافة احتياجات المستهلكين. فمن بينهم يوجد بقالة، محطة وقود، ملحمة، أدوات كهربائية، مطاعم، نوادي رياضية، مكاتب تأمين، محلات ألبسة، إطارات وإكسسوارات سيارات، صالونات تجميل.. وغيرها”.
text: #000006
text: وعن سؤاله كيف سيستفيد المستهلك الذي يحمل هذا الكرت أجاب:
text: #000007
text: “يحصل حامل الكرت على تخفيض يتراوح بين 5% إلى 15% عند كل شروة، وذلك بحسب الخصم الذي تقدمه كل مصلحة ومصلحة. وحسب تقديرنا في المحصلة يحصل المستهلك على تخفيض قدره 9% في المتوسط. وإذا أخذنا بعين الاعتبار أن متوسط الاستهلاك الشهري للعائلة الواحدة لجميع احتياجاتها التي تقدمها هذه المصالح يقارب 5000 شيكل، فإن حامل الكرت يوفر على نفسه شهرياً 450 شيكل، وهو مبلغ ليس بالقليل”.
text: #000008
text: “عندما يشترك صاحب المصلحة في المشروع فإنه سيزيد عدد زبائنه بصورة تلقائية، لأن جميع أعضاء النادي سيصبحون عملياً زبائنه، لأنهم سيرغبون بالحصول على التخفيض الذي يقدمه لأعضاء النادي (חברי מועדון)، وإذا ما تقدم المشروع جيداً، فإننا نتوقع أن يصل عدد الأعضاء إلى ما بين 1000 و 1200 شخصاً، وهي قوة شرائية هائلة سيستفيد منها كما صاحب المصلحة كما المستهلك”.
text: #000010
text: “الفكرة هي منفعة المستهلك من خلال تخفيض الأسعار ومن جهة، ومنفعة صاحب المصلحة من خلال توجيه الناس للشراء داخل البلد من جهة أخرى، وبذلك نحفظ الأموال داخل البلد ونكبر الدورة الاقتصادية فيها، وهو بكل تأكيد سيحسن الوضع الاقتصادي للجميع. الكرت يباع في جميع المصالح المشاركة في المشروع”.
text: #000012
text: ليش لازم نشتري الكرتيس؟؟
  الكرتيس لازم يتوزع ببلاش علزبائن..
  يعني المبلغ يلي طالبينو بحق الكرتيس غالي مقارني مع الكرتيسم يلي منشتريها خارج الجولان، مثلا الكرتيس بريشت السوبر فارم بيوصلش لل ٥٠ شيكل وبلكاسترو وبكثير ريشتوت...
  رخصو للناس تقدر تشتري ولا عاساس انتو بدكن توفرو علينا !
text: #000015
text: عفكرة صحيح في تخفيض بس ها شي ما بيكفي يعني وين بدك تشتري ب5000₪ لتوفر 450₪ ها شي ما بيكفيش يعني اذا بدك تشتري بالف قديش ممكن توفر هيك ،،بعدين كرتيس الموعدون اللي خارج الجولان غير انو في تخفيض كمان في تجيع نكودوت يعني اذا جمعت عدد من النكودوت بتقدر بالكنياه الجاي تشتري ببلاش بس تنزل النكودوت تبعك هون بيكفيش انو البنطلون ب500₪ وبتدفع مزومان ولا في تخفيض ولا في نكودا عشان هيك العالم عبتركض لتحت حتى بالشوبر سال بتعمل كرتيس ببلاش وبتجمع صبور نمودوت بكنيا بتوصل للالف شيكل بتوفر ال 450₪ وانت مرتاح ليش لتشتري ب5000₪ والعالم كلا عبتركض وتتعب ويا ريت ملحقا
text: #000016
text: اولا المشروع كثير حلو واول مرة بصير هيك شي حلو بلبلد ، وثاني شي الكرتيس اني شتريتو وبصراحه مبسوطه كثير في لان اغلب المحلات الي بلكرتيس بشتري منن تقريبا يوم يوم متل لحم ودجاج.... وبلنسبه لحق الكرتيس وانو لازم يعطو ببلاش لزبائن كل محل اني بشوف لمن نروح نشتري ب 2000 شيكل من كاسترو بيعملولنا تخفيض 20% وبتدفع 50 شيكل علكرتيس وبتروح علسوبر فارم ونفس الشي بتدفع 50 شيكل للكرتيس طلعت بلاخير هيي هيي في 30 محل برات الجولان وعبتدفع لكل واحد 50 شيكل وفوق كل ها عبتحط بنزين لبرات البلد بس بلبلد في 30 محل وعبتدفع مرا وحدي 250 اما لليهود منفعن ومنشتري ونحنا مرتاحين اما لاهل البلد وندعم هيك شباب وندعم هيك مشروح منصير نقول غالي ولازم ينباع ببلاش ولازم يكون ارخص ولازم ولازم ... برايي فكرو بايجابيي شوي انتو عبتدعمو اهل بلدكن عبتدعمو مشروع في منفعا للكل حق الكرتيس نسبةً لقديش عمنشتري بلشهر ولا شي وكل الاحترام للشباب الي بادروا بهيك فكره وكل الاحترام لمصالح البلد الي عبتشتغل لمصلحة البلد !
text: #000017
text: اخوان الفكره حلوه بس جد الكرت غالي معي عدد من الكرتات ولغلب وصلني من دون مقابل . انا كنت دايما سافر ع كنيون دباح اشتري ب5000 شكل اقطع لهم 5 شيكات واوفر شي الف شكل . من بس فتح ***** كل مشترياتي من عندهن اسعارهن مقبوله بس الدفع نقدا .بانزين بس من البلد بعبي . اخيرا بطلب تخفيض سعر الكرت هيك غالي كثير ولا كيف قال المثل بدل ما يساعدو ركب ع كتافو
text: #000019
text: فكره حلوي ويا ريت كلنا نشجعها, بس ثمن الكرت مش منطقي ابدا ابدا, اني شخصيا مش مستعد ادفع اكثر من ٥٠ ش. فقط كتبرع لتشجيع المشروع. تمويل هيك مشروع لازم يكون بشكل رئيسي عأصحاب المحلات كمصروف على الدعايه. لازم اصحاب المحلات تكون عندهن مبلغ يشاركو فيه كفيله تمول المشروع كبدايه لانو العمل عهيك مشروع لا يستلزم الكثير من الوقت.
text: #000021
text: الفكرة كثير حلوه وجديدة
  لكن هناك قواعد يجب اتخاذها لكل خطوة
  اذا وجب دفع نقود مقابل العضوية توجب استفادة جميع الاطراف
  كمستهلك استفاد من التخفيض , رغم انة ممكن ان يكون هناك تلاعب بالاسعار لذلك اوجدو فكرة النقاط .
text: #000023
text: كصاحب مصلحة غير مستفيد فالزبائن في منطقتنا كل واحد الو زبونه (في بعض الحالات التي تكون فيها ااعضوية غير تابعة للمحل يقوم مسوق الكرت باغراء المصالح بعمل دعاية من خلال البريد الالكتروني او رسائل نصية)”مالك العضوية يتباها بامكانية الارسال الى 1000 مستهلك مثلا”.
text: #000024
text: يقول فكره حلوه:
  فكره حلوي كثير وجديده ، اني بلصراحه حسيت انو السعر كثير منطقي بلنسبه لتخفضيات يلي رح نحصل عليها ، بلذات للعرسان يلي رح يتجوزو السنه اذا بيحسبو بس ادوات الكهربا ومواد يلي رح يحتاجوها للعرس بيلاقو انو رح يوفرو الكثير ويرجعو حق الكرتيس اضعاف سعرو ، ونحنا ها المبلغ كل يوم منحطو باي مطعم او حق ايا شي بسيط كيف اذا منفع مصالح البلد
text: #000027
text: ليش عطول منفكر بسلبيه بكل شي جديد , يعني كل اوقات منعمل كرتيس باي محل ومندفع حقو وما تستعملو ومنحط هيك مبلغ كل يوم بلا ما نحس اني بشوف من الافضل انو نشجع ايا شخص عبحاول يعمل افكار جديده ، كل الاحترام وبتمنا النجاح للمشروع
text: #000029
text: كل الاحترام فكرة جديدة وحلوي ويلي بتهدف لدعم وتخفيف عن اهل البلد بما انو بضم اغلب المحلات الي منحتاجها يوميا . لهيك مستغربي للرد لسلبي من الناس ها لكرت سعرو رمزي بلنسبي لقديش رح يوفر علينا بلسني .
  الكرت مش مفروض الي مش حابب الفكرا ببساطه فيهو ميشتريش لكرت وبلا الردود السلبيي . اني اكيد رح ادعم لمشروع واشتري لكرت ،نحنا بحاجه لهيك افكار الي بتدعم مصلحة البلد !
text: #000031
text: اني شب من هلبلد متجوز من تحت ، يا جماعة اني بسافر كثير على منطقة يركا وكرميئل واسمحولي قلكن انو مهما تعملو كرتيسيم موعدون وتخفيضات وهنحوت بيضل عنا اغلى ، المشكلي باصحاب المصالح لانهن بيرفعو السعر وبيرجعو بيعملو تخفيضات ليرضونا من كيسنا ، اني بكل صراحة مش مستعد اشتري هيك كرتيس****
text: #000032
text: بعد التحيه .. الموضوع اولا واخرا “مادة اعلانيه ” وليس مشروع خيري او تطوعي .. لمنتج الكرت وحامله وللبائع قد تكون مصلحه مشتركه .. عجبك اشتري ..ما عجبك .. انت حر اشتري وين اريحلك ..
  النقطه المهمه في الموضوع هي هروب الزبائن او اهل البلد للشراء من اماكن اخرى وهذا موضوع يطول شرحه .. نتمنى لكم شتاءا دافئا ودمتم .
text: #000033
text: الفكره حلوي وبشجعها ماديا واجتماعيا وبتمنا ناخذ ايجابياتها ونطورها مع العلم انو اني صاحب محلين بالبلد ومش موجود بالكرت لاسباب ؟ واحد منون انتقائ المصالح المسجلي او قسم قليل منون عالقليلي هلي بعرفهون كان بطريقا غير صحيحا برايي وكان على اساس صحبي او مصلحا لصاب المشروع ؟؟ بس بشجع الفكره ومع تطويرا والشفافيي فيها ويا ريت يشمل الكرت الجاي عدد اكبر من المصالح حتى اذا كان من نفس نوع المصلحا وهيك احسن للمستهلك وللبلد المنافسي بتساعد لوجود تخفيضات اكثر ونجاح اكثر للمشروع شكرا ( هلي بحب مصلحتو اول شي لازم يحب الخير لبلدو)
text: #000034
text: اتصل بنابنوك وبطاقات اعتمادشروط التعليق‎صفحة الاعراسمن نحن?
text: #000042